અમદાવાદનાં એક બ્રોકરે જણાવ્યું હતું કે પામતેલની આયાત ડ્યૂટી જો ચારથી નવ ટકા ઘટી જાય તો સ્થાનિક તેલો પણ સસ્તા થશે, પરંતુ સામે સ્થાનિક રિફાઈનરી ઉદ્યોગને ફટકો પડશે અને ખેડૂતોને તેલીબિયાંનાં ભાવ ન મળે તેવી સંભાવનાં છે. જોકે રૂપિયો નબળો હોવાથી ખાદ્યતેલનાં ભાવમાં ગ્રાહકોને કોઈ મોટો ફાયદો થશે નહીં.ખાદ્યતેલની આયાત વધવાનો અંદાજ દેશમાં નવેમ્બર મહિનાથી શરૂ થયેલી નવી ખાદ્યતેલ સિઝન વર્ષ ૨૦૧૮-૧૯માં ખાદ્યતેલની કુલ ૧૫૭ લાખ ટનની વિક્રમી સપાટીએ પહોંચવાની ધારણાં છે, જે ગત સિઝનમાં કુલ ૧૪૭ લાખ ટનની આયાત થઈ હોવાનો અંદાજ છે. આમ ડ્યુટી ઘટશે તો આયાતમાં ૧૦ લાખ ટનનો વધારો થાય તેવી સંભાવનાં છે.